projecte-aina/catalan_government_crawling huggingface dataset:
Garantir la coordinació i cooperació del Servei Públic d'Ocupació Estatal i els serveis públics d'ocupació de les comunitats autònomes, prestant una atenció especial a la coordinació entre les polítiques actives d'ocupació i d'intermediació per a l'ocupació i les prestacions per desocupació.
Impulsar i coordinar l'adaptació permanent dels serveis públics d'ocupació a les necessitats del mercat de treball, en el marc dels acords a què s'arribi en la Conferència Sectorial d'Ocupació i Afers Laborals.
Analitzar el mercat laboral en els diferents sectors d'activitat i àmbits territorials amb la finalitat d'adequar les polítiques actives d'ocupació i d'intermediació per a l'ocupació a les seves necessitats, així com per determinar la situació nacional d'ocupació que contribueixi a fixar les necessitats de treballadors estrangers, d'acord amb la normativa derivada de la política migratòria.
Determinar i tenir actualitzada una cartera comuna de serveis del Sistema Nacional d'Ocupació a prestar per part dels serveis públics d'ocupació que garanteixi l'accés, a tot l'Estat i en condicions d'igualtat, a un servei públic i gratuït d'ocupació.
Fer el seguiment del Fons de Polítiques d'Ocupació.
Garantir la coordinació i cooperació del Servei Públic d'Ocupació Estatal i els serveis públics d'ocupació de les comunitats autònomes, prestant una especial atenció a la coordinació entre les polítiques actives d'ocupació i d'intermediació per a l'ocupació i les prestacions per atur.
Impulsar i coordinar l'adaptació permanent dels serveis públics d'ocupació a les necessitats del mercat de treball, en el marc dels acords que s'assoleixin en la Conferència Sectorial d'Ocupació i Afers Laborals.
Analitzar el mercat laboral en els diferents sectors d'activitat i àmbits territorials a fi d'adequar les polítiques actives d'ocupació i d'intermediació per a l'ocupació a les seves necessitats, així com per determinar la situació nacional d'ocupació que contribueixi a fixar les necessitats de treballadors estrangers, d'acord amb la normativa derivada de la política migratòria.
Determinar i tenir actualitzada una cartera comuna de serveis del Sistema Nacional d'Ocupació que han de prestar els serveis públics d'ocupació, que garanteixi a tot l'Estat l'accés, en condicions d'igualtat, a un servei públic i gratuït d'ocupació.
Aplicar i concretar l'Estratègia espanyola d'ocupació, a través del Pla anual de política d'ocupació.
Determinar i tenir actualitzat un catàleg de serveis a la ciutadania, que hagin de prestar els serveis públics d'ocupació, que garanteixi a tot l'Estat l'accés, en condicions d'igualtat, a un servei públic i gratuït d'ocupació.
Aplicar l'Estratègia europea d'ocupació, en el marc de les seves competències, a través dels plans nacionals d'acció per a l'ocupació.
b ) Existència d'una base de dades comuna, Portal únic d'ocupació, que possibiliti la difusió de les ofertes, demandes d'ocupació i oportunitats de formació existents en tot el territori de l'Estat, així com a la resta dels països de l'Espai Econòmic Europeu, i que respecti el que estableix la Llei orgànica 15/1999, de 13 de desembre, de protecció de dades de caràcter personal.
Per a això, els serveis públics d'ocupació han de registrar totes les ofertes i demandes d'ocupació a les bases de dades del Sistema d'Informació dels Serveis Públics d'Ocupació.
b ) Existència d'una base de dades comuna, Portal Únic d'Ocupació, que possibiliti la difusió de les ofertes, demandes d'ocupació i oportunitats de formació existents a tot el territori de l'Estat, així com a la resta dels països de l'Espai Econòmic Europeu, que respecta el que estableix la Llei orgànica 15/1999, de 13 de desembre, de protecció de dades de caràcter personal.
Amb aquesta finalitat, els serveis públics d'ocupació han de registrar totes les ofertes i demandes d'ocupació a les bases de dades del Sistema d'Informació dels Serveis Públics d'Ocupació.
b ) Existència d'un lloc comú en xarxa telemàtica que possibiliti el coneixement per part dels ciutadans de les ofertes, demandes d'ocupació i oportunitats de formació existents a tot el territori de l'Estat, així com a la resta dels països de l'espai econòmic europeu, respectant el que estableix la Llei orgànica 15/1999, de 13 de desembre, de protecció de dades de caràcter personal.
Els òrgans del Sistema Nacional d'Ocupació són:
a ) La Conferència Sectorial d'Ocupació i Assumptes Laborals, que és l'instrument general de col·laboració, coordinació i cooperació entre l'Administració de l'Estat i la de les comunitats autònomes en matèria de política d'ocupació i especialment pel que fa a l'Estratègia espanyola d'ocupació i al Pla anual de política d'ocupació.
b ) El Consell General del Sistema Nacional d'Ocupació, que és l'òrgan consultiu de participació institucional en matèria de política d'ocupació.
El Consell està integrat per un representant de cadascuna de les comunitats autònomes i pel mateix nombre de membres de l'Administració General de l'Estat, de les organitzacions empresarials i de les organitzacions sindicals més representatives.
Per a l'adopció d'acords, es ponderen els vots de les organitzacions empresarials i els de les organitzacions sindicals perquè cadascuna d'aquestes dues representacions tingui el mateix pes que el conjunt dels representants de les dues administracions, i així es mantingui el caràcter tripartit del Consell.
Les seves funcions es determinen per reglament, de conformitat amb les atribuïdes al Sistema Nacional d'Ocupació per l'article 9 d'aquesta Llei, entre les quals figura la de consulta i informe de l'Estratègia espanyola d'ocupació i del Pla anual de política d'ocupació.
Els òrgans del Sistema nacional d'ocupació són:
a ) La Conferència Sectorial d'Afers Laborals, que és l'instrument general de col·laboració, coordinació i cooperació entre l'Administració de l'Estat i la de les comunitats autònomes en matèria de política d'ocupació i especialment en l'elaboració dels plans nacionals d'acció per a l'ocupació.
Així mateix li correspon l'aprovació del Programa anual de treball del Sistema nacional d'ocupació.
b ) El Consell General del Sistema nacional d'ocupació, que és l'òrgan consultiu de participació institucional en matèria de política d'ocupació.
El Consell està integrat per un representant de cada una de les comunitats autònomes i pel mateix nombre de membres de l'Administració General de l'Estat, de les organitzacions empresarials i de les organitzacions sindicals més representatives.
Per a l'adopció d'acords es ponderen els vots de les organitzacions empresarials i els de les organitzacions sindicals perquè cada una d'aquestes dues representacions tingui el mateix pes que el conjunt dels representants d'ambdues administracions, i es mantingui així el caràcter tripartit del Consell.
Per reglament s'han de determinar les seves funcions, en consonància amb les que atribueix l'article 9 d'aquesta Llei al Sistema nacional d'ocupació, entre les quals hi ha la de consulta i informe del Pla nacional d'acció per a l'ocupació i del Programa anual de treball del Sistema nacional d'ocupació.
La coordinació del Sistema nacional d'ocupació es du a terme principalment per mitjà dels instruments següents:
a ) El Pla nacional d'acció per a l'ocupació.
b ) El Programa anual de treball del sistema nacional d'ocupació.
c ) El sistema d'informació dels serveis públics d'ocupació.
d ) Assegurar que els serveis públics d'ocupació, en l'àmbit de les seves competències respectives, apliquen les polítiques actives d'ocupació i d'intermediació laboral de conformitat amb els principis d'igualtat i no-discriminació, en els termes previstos a l'article 9 de la Constitució, i promouen la superació dels desequilibris territorials.
e ) Garantir l'aplicació de les polítiques d'activació per a l'ocupació i de l'acció protectora per desocupació.
d ) Assegurar que els serveis públics d'ocupació, en l'àmbit de les seves respectives competències, apliquen les polítiques actives d'ocupació i d'intermediació laboral conforme als principis d'igualtat i no-discriminació, en els termes que preveu l'article 9 de la Constitució, i promouen la superació dels desequilibris territorials.
e ) Garantir l'aplicació de les polítiques d'activació per a l'ocupació i de l'acció protectora per atur.
Els plans nacionals d'acció per a l'ocupació els elabora el Govern, per mitjà del Ministeri de Treball i Afers Socials amb la participació de les comunitats autònomes, es defineixen d'acord amb l'Estratègia europea d'ocupació, i es configuren com un instrument essencial de planificació de la política d'ocupació.
Així mateix s'ha de comptar amb la participació de les organitzacions empresarials i sindicals més representatives.
Les mesures que contenen els plans nacionals d'acció per a l'ocupació estan coordinades i integrades amb la resta de polítiques d'origen estatal i de la Unió Europea i, especialment, amb les que estableixen els plans d'integració social, amb les quals han de guardar la coherència necessària per garantir la màxima efectivitat.
Les comunitats autònomes, en els seus àmbits territorials respectius, estableixen els seus programes d'ocupació, d'acord amb les obligacions que estableix l'Estratègia europea d'ocupació, per mitjà dels plans nacionals d'acció per a l'ocupació.
L'autoritat central de la Inspecció de Treball i Seguretat Social ha de posar a disposició de les empreses, d'ofici i sense necessitat de sol·licitud d'alta, un llibre de visites electrònic per a cadascun dels seus centres de treball, en el qual els funcionaris actuants, amb motiu de cada visita als centres de treball o comprovació per compareixença del subjecte inspeccionat en dependències públiques que realitzin, han d'estendre diligència sobre l'actuació.
Mitjançant ordre del Ministeri d'Ocupació i Seguretat Social, s'han de determinar els fets i els actes que s'han d'incorporar al Llibre de Visites electrònic, com també els obligats, la forma de remissió a aquests i els sistemes de verificació electrònica de la seva integritat.
Així mateix, s'han d'establir els casos en què s'exceptuen de portar el Llibre de Visites electrònic, el mitjà substitutiu i el règim transitori aplicable d'aquesta mesura.
Quan iniciada visita d'inspecció no sigui possible la seva prossecució i finalització perquè el subjecte a inspecció no aporta els antecedents o documents sol·licitats, l'actuació ha de prosseguir en virtut d'un requeriment perquè els aporti en la forma que indica l'apartat anterior.
Les actuacions de comprovació no s'han de dilatar per espai de més de nou mesos, llevat que la dilació sigui imputable al subjecte a inspecció o sigui deguda a dificultats en la cooperació administrativa internacional; i, així mateix, no es poden interrompre durant més de tres mesos.
L'actuació de la Inspecció de Treball i Seguretat Social es porta a terme mitjançant una visita als centres o llocs de treball, sense necessitat d'avís previ; mitjançant una requeriment de compareixença davant el funcionari actuant de qui hi estigui obligat, amb l'aportació de la documentació que s'assenyali en cada cas, o per fer els aclariments pertinents; en virtut d'un expedient administratiu quan el contingut de la seva actuació permeti iniciar i finalitzar aquella.
Les visites d'inspecció, les poden fer un o diversos funcionaris i es poden estendre durant el temps que sigui necessari.
Quan iniciada la visita d'inspecció no sigui possible la seva prossecució i finalització perquè el subjecte no aporta a inspecció els antecedents o la documentació sol·licitats, l'actuació ha de prosseguir en virtut d'un requeriment per a la seva aportació en la forma indicada al número anterior.
Les actuacions de comprovació no s'han de dilatar per un espai de més de nou mesos, llevat que la dilació sigui imputable al subjecte a inspecció; i, així mateix, no es poden interrompre durant més de tres mesos.
De cada actuació de la Inspecció de Treball i Seguretat Social, el funcionari actuant n'ha d'estendre una diligència en el llibre de visites de la Inspecció de Treball i Seguretat Social que hi ha d'haver en cada centre de treball a disposició d'aquesta amb subjecció al que disposi l'autoritat central de la Inspecció de Treball i Seguretat Social.
En els supòsits en què l'actuació inspectora afecti empreses establertes en altres estats membres de la Unió Europea i que els fets comprovats puguin ser sancionats per l'Estat membre d'origen de l'empresa, aquests fets es poden posar en coneixement de l'autoritat competent de l'altre país perquè iniciï el procediment sancionador, sense perjudici que pugui adoptar altres mesures que consideri pertinents.
Exigir la compareixença de l'empresari o dels seus representants i encarregats, dels treballadors, dels perceptors o sol·licitants de prestacions socials i de qualssevol subjectes inclosos en el seu àmbit d'actuació, al centre inspeccionat o a les oficines públiques designades per l'inspector actuant.
Quan els llibres, registres, documents o informació que l'obligat hagi de conservar en relació amb el compliment de les obligacions, pròpies o de tercers, que estableixen les normes de l'ordre social, així com qualsevol una altra dada, informe, antecedent o justificant amb transcendència per a la funció inspectora, es conservin en suport electrònic, s'ha de subministrar en aquest suport i en format tractable, llegible i compatible amb els d'ús generalitzat en el moment en què es dugui a terme l'actuació inspectora, quan així es requereixi.
Exigir la compareixença de l'empresari o dels seus representants i encarregats, dels treballadors, dels perceptors o sol•licitants de prestacions socials i de qualssevol subjectes inclosos en el seu àmbit d'actuació, al centre inspeccionat o a les oficines públiques designades per l'inspector actuant.
L'avís previ s'ha de redactar d'acord amb el que disposa l'annex III d'aquest Reial decret, s'ha d'exposar a l'obra de forma visible i s'ha d'actualitzar en cas que s'incorporin a l'obra un coordinador de seguretat i salut o contractistes no identificats en l'avís inicialment tramès a l'autoritat laboral.
L'avís previ ha de redactar-se d'acord amb el que disposa l'annex III d'aquest Reial decret, i ha d'exposar-se a l'obra de forma visible i actualitzar-se si cal.
Les facultats de direcció, organització i control de l'activitat laboral dels treballadors portuaris contractats pels centres portuaris d'ocupació corresponen a l'empresa titular de la llicència de prestació del servei portuari de manipulació de mercaderies o d'autorització de serveis comercials portuaris durant el període de posada a disposició.
Les empreses titulars de llicències de prestació del servei portuari de manipulació de mercaderies o d'autorització de serveis comercials portuaris a la disposició de les quals es posin treballadors portuaris han d'ocupar el mateix lloc que les altres usuàries respecte de les empreses de treball temporal, i han de complir les obligacions que estableix el capítol IV d'aquesta Llei i les altres normes que els siguin aplicables.
Els treballadors portuaris cedits per centres portuaris d'ocupació tenen davant de les empreses usuàries tots els drets que els reconeix aquesta Llei, així com els que es puguin establir mitjançant la negociació col·lectiva.
El que disposa l'article 15.5 de l'Estatut dels treballadors no és aplicable respecte de les empreses usuàries titulars de llicències de prestació del servei portuari de manipulació de mercaderies o d'autorització de serveis comercials portuaris.
Les infraccions tipificades i qualificades de conformitat amb el que disposa aquest capítol han de ser sancionades segons el que estableix la Llei 8/1988, de 7 d'abril, d'infraccions i sancions en l'ordre social.
Sense perjudici del que estableix l'article 38 de la Llei 8/1988, de 7 d'abril, la reincidència de l'empresa de treball temporal en la comissió d'infraccions tipificades com a molt greus en aquesta Llei, pot donar lloc a la suspensió d'activitats durant un any.
Quan l'expedient sancionador comporti la proposta de suspensió d'activitats, és competent per resoldre el ministre de Treball i Seguretat Social o l'autoritat equivalent de les comunitats autònomes amb competència d'execució de la legislació laboral.
Transcorregut el termini de suspensió, l'empresa de treball temporal ha de tornar a sol·licitar l'autorització administrativa que l'habiliti per a l'exercici de l'activitat.
Els contractes de posada a disposició subscrits pels centres portuaris d'ocupació amb empreses titulars de llicència de prestació del servei portuari de manipulació de mercaderies o d'autorització de serveis comercials, per posar a disposició d'aquestes últimes treballadors portuaris contractats pels primers, es regeixen pel que disposa el capítol II d'aquesta Llei amb les particularitats que estableixen els apartats següents.
Els contractes de posada a disposició de treballadors portuaris es poden subscriure per cobrir necessitats de personal d'estiba pròpies del servei de manipulació de mercaderies de les empreses titulars de llicència de prestació del servei portuari de mercaderies o d'autorització de serveis comercials.
S'entenen per necessitats del servei portuari de manipulació de mercaderies i dels serveis comercials portuaris les que demanin l'atenció, de manera estable o temporal, de les activitats definides dins dels serveis esmentats a la Llei de ports de l'Estat i de la marina mercant.
c ) No entregar a l'empresa usuària la còpia bàsica del contracte de treball o l'ordre de servei dels treballadors posats a la seva disposició, així com la resta de documentació que estigui obligada a subministrar-li.
c ) Formalitzar contractes de posada a disposició per a supòsits diferents dels que preveu l'apartat 2 de l'article 6 d'aquesta Llei o per a la cobertura de llocs de treball respecte dels quals no s'hagi efectuat prèviament la preceptiva avaluació de riscos.
d ) No destinar a la formació dels treballadors les quantitats a què es refereix l'article 12.2 d'aquesta Llei.
f ) La posada a disposició de treballadors en àmbits geogràfics per als quals no es té autorització administrativa d'actuació, tret del que preveu l'apartat 3 de l'article 5 d'aquesta Llei.
c ) No dedicar-se exclusivament a l'activitat constitutiva de l'empresa de treball temporal.
c ) No dedicar-se exclusivament a l'activitat constitutiva de l'empresa de treball temporal o fer-la sense disposar de l'estructura organitzativa que respongui a la seva autorització.
Mitjançant la negociació col·lectiva s'han d'adoptar les mesures adequades per facilitar l'accés dels treballadors cedits per empreses de treball temporal a la formació disponible per als treballadors de les empreses usuàries.
Aquesta informació es pot facilitar mitjançant un anunci públic en un lloc adequat de l'empresa o centre de treball, o a través d'altres mitjans previstos en la negociació col·lectiva, que assegurin la transmissió de la informació.
Els treballadors posats a disposició tenen dret a presentar a través dels representants dels treballadors de l'empresa usuària reclamacions en relació amb les condicions d'execució de l'activitat laboral.
Les empreses de treball temporal estan obligades a destinar anualment l'1 per 100 de la massa salarial a la formació dels treballadors contractats per ser cedits a empreses usuàries, sense perjudici de l'obligació legal de cotitzar per formació professional.
Els treballadors contractats per ser posats a disposició d'altres empreses han de rebre de l'empresa de treball temporal formació suficient i adequada a les característiques del lloc de treball a cobrir, tenint en compte la seva qualificació i experiència professional i prestant especial atenció als riscos als quals hagi d'estar exposat.
És nul·la qualsevol clàusula del contracte de treball temporal que obligui el treballador a pagar a l'empresa de treball temporal qualsevol quantitat a títol de despesa de selecció, formació o contractació.
Quan el contracte s'hagi concertat per un temps determinat, i en els mateixos supòsits a què fa referència l'article 49.1. c de l'Estatut dels treballadors, el treballador té dret, a més, a rebre una indemnització econòmica a la finalització del contracte de posada a disposició equivalent a la part proporcional de la quantitat que resultaria d'abonar dotze dies de salari per cada any de servei, o a l'establerta, si s'escau, en la normativa específica que sigui aplicable.
La indemnització es pot prorratejar durant la vigència del contracte.
Quan el contracte s'hagi concertat per un temps determinat el treballador té dret, a més, a rebre una indemnització econòmica en finalitzar el contracte de posada a disposició equivalent a la part proporcional de la quantitat que resultaria d'abonar dotze dies de salari per cada any de servei, o a la que estableix, si s'escau, la normativa específica que sigui aplicable.
La indemnització pot ser prorratejada durant la vigència del contracte.
Els treballadors contractats per ser cedits a empreses usuàries tenen dret durant els períodes de prestació de serveis en aquestes empreses a l'aplicació de les condicions essencials de treball i ocupació que els correspondrien si haguessin estat contractats directament per l'empresa usuària per ocupar el mateix lloc.
La remuneració comprèn totes les retribucions econòmiques, fixes o variables, establertes per al lloc de treball a ocupar en el conveni col·lectiu aplicable a l'empresa usuària que estiguin vinculades a l'esmentat lloc de treball.
Els treballadors contractats per ser cedits a empreses usuàries tenen dret durant els períodes de prestació de serveis en aquestes empreses a percebre, com a mínim, la retribució total establerta per al lloc de treball a desenvolupar en el conveni col·lectiu aplicable a l'empresa usuària, calculada per unitat de temps.
La remuneració esmentada ha d'incloure, si s'escau, la part proporcional corresponent al descans setmanal, les pagues extraordinàries, els festius i les vacances, i és responsabilitat de l'empresa usuària la quantificació de les percepcions finals del treballador.
A aquest efecte, l'empresa usuària ha de consignar el salari esmentat en el contracte de posada a disposició del treballador.
Sense perjudici del que estableix l'Estatut dels treballadors, quan el contracte s'hagi concertat per un temps determinat, el treballador té dret:
a ) A ser remunerat, segons el lloc de treball que hagi d'exercir, de conformitat amb el que estableixen el conveni col·lectiu aplicable a les empreses de treball temporal o, si no, el conveni col·lectiu corresponent a l'empresa usuària.
La remuneració ha d'incloure, si s'escau, la part proporcional de pagues extraordinàries, festius i vacances.
b ) A rebre una indemnització econòmica a la finalització del contracte de posada a disposició equivalent a la part proporcional de la quantitat que resultaria d'abonar dotze dies de salari per cada any de servei.
Quan el contracte s'hagi concertat per temps indefinit, s'aplica la normativa de caràcter general.
Les empreses de treball temporal poden subscriure contractes de treball en pràctiques i contractes per a la formació i l'aprenentatge amb els treballadors contractats per ser posats a disposició de les empreses usuàries d'acord amb el que preveu la normativa reguladora dels contractes esmentats.
El contracte de treball subscrit entre l'empresa de treball temporal i el treballador per prestar serveis en empreses usuàries es pot concertar per un temps indefinit o per durada determinada coincident amb la del contracte de posada a disposició.
Aquests contractes s'han de formalitzar per escrit, en els termes que es determinin per reglament, i s'han de registrar a l'oficina d'ocupació en el termini dels deu dies següents a la seva subscripció.